ไฟแนนซ์ทูเดย์
&#8220;คนมองไม่เห็นการณ์ไกลภัยก็จะมาถึงตัว คนไม่รู้จักตัดไฟภัยก็จะน่ากลัว&#8221;
21 ม.ค. 2556

“คนมองไม่เห็นการณ์ไกลภัยก็จะมาถึงตัว คนไม่รู้จักตัดไฟภัยก็จะน่ากลัว”
...จุ๊ๆ อย่าเอ็ดไป ที่ธนาคารอื่นคณะกรรมการและกรรมการผู้จัดการใหญ่เบ้อเริ่มเทิ่ม เพราะนี่คือเครดิตการันตีในความน่าเชื่อถือของสถาบัน แต่ที่ธนาคารอิสลามแห่งประเทศไทย หรือ “ไอแบงก์” คุณจะไม่รู้ว่าคณะกรรมการมีใครบ้าง ไม่เชื่อไปตรวจสอบกันดูได้ 555 แต่ที่โชว์หราให้เห็นตัวมากกว่าคณะกรรมการต้อง “คณะที่ปรึกษาธนาคาร” หรือ “คณะที่ปรึกษาชะรีอะฮ์”
ตอนนี้มี อรุณ บุญชม เป็นประธานกรรมการ ประกอบด้วย ดร.อิสมาแอ อาลี ดร.อณัส อมาตยกุล ผศ.ดร.อับดุลเลาะห์ หนุ่มสุข คนสุดท้าย สรกิจหะซัน ล้วนมีเครดิตในหมู่พี่น้องอิสลาม
...ใครจะว่าอย่างไรไม่รู้ แต่ “เจ๊ตู่” ศันสนีย์นาคพงศ์ รัฐมนตรีประจำสำนักนายกรัฐมนตรี เดินหน้าลุยโครงการกองทุนพัฒนาบทบาทสตรีเต็มที่เปิดการอบรมสมาชิกกองทุนถึงระดับตำบล เธอบอกว่าการอบรมทั้งหมดจะเสร็จสิ้นภายในเดือน ก.พ.นี้ จากนั้นจะเริ่มการขับเคลื่อนโครงการอย่างแท้จริง โดยถึงขณะนี้ได้อนุมัติเงินสนับสนุนไปแล้วหลายจังหวัด แบ่งเป็นเงินอุดหนุน 9 จังหวัด และเงินหมุนเวียน 20 จังหวัด หลังจากนี้จะดึงสถาบันการเงินเฉพาะกิจของรัฐและแบงก์พาณิชย์มาร่วมสนับสนุน เตรียมตัวกันไว้
...อะแฮ่ม.... ต้นกล้าสืบเสาะพบว่า ตั้งแต่เริ่มก่อตั้งมามีการอนุมัติงบประมาณ เพื่อการประชุมเชิงปฏิบัติการเพิ่มศักยภาพคณะกรรมการกองทุนพัฒนาบทบาทสตรีไปแล้ว 155 รุ่น ร่วม 13,994 คน เฉพาะปีงบประมาณใช้เงินไป 23.8 ล้านบาท จ่ายค่าวิทยากรไป 8.7 แสนบาท
กองทุนพัฒนาบทบาทสตรีนั้นจะจัดสรรเงินให้ตามขนาด ประชากร 6 แสนคน มีอยู่ 35 จังหวัด จัดสรรเงินให้จังหวัดละ 70 ล้านบาท ประชากรตั้งแต่ 6แสน1 ล้านคน มีอยู่ 22 จังหวัด จัดสรรให้ 100 ล้านบาท และจังหวัดขนาดใหญ่ ประชากรตั้งแต่ 1 ล้านคนขึ้นไป มีอยู่ 20 จังหวัด จัดสรรให้ 130 ล้านบาท